Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 20/1984. (XII. 21.) KM rendelet módosításával kívánja megoldani, mely része a 2003. I. félévi jogalkotási programnak. Az érintettek különösen nagy számára és alkotmányos jogaik súlyára tekintettel sérelmük jogalkotással történõ
Paragraph Index: 66

szóló 20/1984. (XII. 21.) KM rendelet módosításával kívánja megoldani, mely része a 2003. I. félévi jogalkotási programnak. Az érintettek különösen nagy számára és alkotmányos jogaik súlyára tekintettel sérelmük jogalkotással történõ orvoslására az országgyûlési biztos folyamatosan megkülönböztetett figyelmet fordít. Visszatérõ problémát okoznak a lakóházak közelében lévõ autóbusz-megállók. Következetes ombudsmani gyakorlat, hogy a szükségszerû zavarással kapcsolatos tûrési kötelezettség magában foglalja a megálló létébõl adódó fokozott terheket is, ezért nem kifogásolható, ha valamennyi érintett számára elfogadható megoldás hiányában olyan intézkedés történik, amely az egyformán tûrésre kötelezettek lakókörülményeinek összevetése eredményeként a legkevésbé rossz. (OBH 2173/2002.) Az elkerülõ út megépítésének szükségessége merült fel a településen áthaladó jelentõs tehergépjármû-forgalom káros hatásait sérelmezõ beadvány vizsgálatakor. (OBH 1692/2002.) Az érdemi változásokat jelentõ beruházások, mint az útburkolat felújítása, zajvédõ fal építése, az elkerülõ és ezáltal a településeket mentesítõ utak építése jelentõs állami, illetve önkormányzati erõforrásokat igényel. A költségvetési források felett nem rendelkezõ országgyûlési biztos nehéz helyzetben van, amikor valamely probléma enyhítésére anyagi ráfordítással is járó ajánlást kellene tennie, ismerve azt, hogy a pénzforrások elosztóinak számos egyéb, ugyancsak fontos prioritásokat kell kijelölniük. Sebességcsökkentõ táblák kihelyezésével, a jelzõlámpák összehangolásával, valamint a gyorshajtók kiszûrésével a probléma véglegesen nem oldható meg. A lakóknak lehetõségük van az ingatlanukban esetlegesen bekövetkezett értékcsökkenés miatt kártérítés iránti kereset benyújtására. A Nemzeti Környezetvédelmi Program általános településkörnyezeti célnak tekinti a települések csatornázottságának, szennyvíztisztításának és speciális szennyvízkezelésének fejlesztését, az ivóvízbázisok védelmét. Az egészséges környezethez és a jobb környezeti állapotjellemzõkhöz az is hozzátartozik, hogy a szennyvizet zárt rendszerben, a környezetbe jutás lehetõségének kizárásával vezetik, és meghatározott módon tisztítják. Az ipari övezetben lévõ, jóváhagyott technológiával létesített, két települést kiszolgáló szennyvíztisztító berendezés mûködése nem kifogásolható. (OBH 4190/2000.) Visszásságot okoz ugyanakkor a fõútvonalon lévõ, a közelben lakókat rendkívül zavaró, korszerû megoldással helyettesíthetõ szennyvízleeresztõ helyek megszüntetéséhez szükséges intézkedések elmaradása. (OBH 1725/2001.) A tényállás körültekintõ tisztázása, az ügyintézési határidõ betartása elengedhetetlen a közigazgatás törvényes, szakszerû, a társadalmi igényeket kielégítõ mûködéséhez. A biztosok visszatérõ problémaként észlelték a hatósági eljárás elhúzódását (OBH 3977/2001.), az érdemi intézkedés elmaradását (OBH 2881/2001.), a nem kellõen körültekintõ engedélyezési eljárást (OBH 3067/ 2000.), valamint a közérdekû bejelentés megfelelõ vizsgálatának elmulasztását. (OBH 6395/2001.). A fák az emberi környezetet védik, kellemesebbé, szebbé teszik. Porelvonó, levegõtisztító hatásuk folytán a lakókörnyezet javításában fontos szerepet töltenek be. A fák telepítése, a meglevõ növényzet megóvása általános környezetvédelmi érdek, állapította meg egy Legfelsõbb Bírósági határozat (BH1985. 58.). A fák védelmérõl szóló 21/1970. (VI. 21.) Korm. rendelet módosításával a rendelet alkalmazási köre szûkült. A földmûvelésügyi és vidékfejlesztési miniszter nem tartotta indokoltnak a jogszabály módosítását (OBH 1439/2000.), azonban egy másik, kifejezetten a korábbi jogszabály-módosítást sérelmezõ beadvány alapján az országgyûlési biztos indítványozta a kifogásolt jogszabály alkotmányellenességének utólagos vizsgálatát (OBH 1682/2002.).

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes